ಡೊಲ್ಲು ಕರ್ನಾಟಕೊದ ಮಲ್ಲ ಚರ್ಮೊ ವಾದ್ಯೊ. ಡೊಲ್ಲುನು ಹಗುರೊದ ಮರಕುಲಾಯಿನ ಕೈಬೇವುದ ಮರ, ಪೊನ್ನೆದ ಮರಟ್ ತಯಾರ್ ಮಲ್ಲಪುವೆರ್. ಆಡ್ ಪತ್ತುನಾತ್ ದಪ್ಪೊದ ರಡ್ಡರೆ ಪೀಟ್ರೋಲುದಾತ್ ಉದ್ದೊದ ಮರತ ದಿಮ್ಮಿದ ನಡು ಬಾಗೊನು ತುಂಡು ಮಲ್ಪಾದ್ ಉಲಯಿದ ಬಾಗೊನು ಕೆತ್ತುವೆರ್. ಅಂಚ ಕೆತ್ತಿನ ಮತರ ದಿಮ್ಮಿದ ರಡ್ಡ್ ಬಾಯಿಗ್ ಕಾಜಿದಂಚ ರೂಪೊ ಬರ್ಪುಂಡು. ಬುಕ್ಕೊ ರಡ್ಡ್ ಬಾಯಿಗ್ ಚರ್ಮೊನು ಒಯಿತ್ ಕಟ್ಟುವೆರ್. ಬಲತ್ತ ಬಾಗೊಗು ಕುರಿತ ಚರ್ಮೊನು, ಬುಕ್ಕೊ ಎಡತ್ತ ಬಾಗೊಗು ಏಡ್ದ ಚರ್ಮೊನು ಪೊದಿದ್ ಮುಚ್ಚುವೆರ್. ಚರ್ಮೊನು ದಪ್ಪೊದ ನೂಲುಡು ಅತ್ತಂಡ ಗೋಣಿದ ಬಲ್ಲ್್ಡ್ ಪಿದಯಿದ ಮೆಯಿನ್ ಒಯ್ತ್ ಕಟ್ಟುವೆರ್. ಇಂಚ ಒಯ್ತ್ ಕಟ್ಟಿನ ಮಲ್ಲ ಡೊಲ್ಲುಗು ದಿಲ್ಲಿಗ್ ಪೋಂಡಲಾ ಒಂಜೆ ಪೆಟ್ಟ್ ಒಂಜೆ ಕಟ್ಟ್.